
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1121 

12 Ιουνίου 2015 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Οριστικό Σχέδιο Δράσης για την αντιμετώπιση της 
παύσης και αποκατάστασης εναπομεινάντων 


ΧΑΔΑ στα γεωγραφικά όρια της Περιφέρειας 
Στερεός Ελλάδας της Αποκεντρωμένης Διοίκη¬ 
σης Θεσσαλίας και Στερεός Ελλάδας. 1 

Διαπίστωση αυτοδίκαιης κατάληψης οργανικής θέ¬ 
σης κλάδου ΠΕ Δημοτικής Αστυνομίας. 2 

Διαπίστωση αυτοδίκαιης κατάληψης θέσης κλάδου 
δημοτικής αστυνομίας. 3 


ΑΠΟΦΑΣΕΙ Σ 

Αριθμ. 2059/83899 (1) 


Οριστικό Σχέδιο Δράσης για την αντιμετώπιση της παύ¬ 
σης και αποκατάστασης εναπομεινάντων ΧΑΔΑ στα 
γεωγραφικά όρια της Περιφέρειας Στερεός Ελλάδας 
της Αποκεντρωμένης Διοίκησης Θεσσαλίας - Στε¬ 
ρεός Ελλάδας. 

Ο ΑΣΚΩΝ ΚΑΘΗΚΟΝΤΑ ΓΕΝΙΚΟΥ ΓΡΑΜΜΑΤΕΑ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΘΕΣΣΑΛΙΑΣ ΚΑΙ ΣΤΕΡΕΑΣ ΕΛΛΑΔΑΣ 

Έχοντας υπόψη : 

1. Το Ν.1650/86 (ΦΕΚ10/Α) «Για την προστασία του πε¬ 
ριβάλλοντος», όπως τροποποιήθηκε και ισχύει. 

2. Το Ν. 3852/2010 (ΦΕΚ 87Α) «Νέα Αρχιτεκτονική της 
Αυτ/σης και της Αποκεντρωμένης Διοίκησης - Πρόγραμ¬ 
μα Καλλικράτης», όπως τροποποιήθηκε και ισχύει. 

3. Τις διατάξεις των άρθρων 14, 16, την παράγραφο 

1 του άρθρου 29, σε συνδυασμό με το εδάφιο β του 
άρθρου 3, το άρθρο 44 και την παράγραφο 5 του άρ¬ 
θρου 57 του Ν. 4042/2012 (ΦΕΚ 24Α/2012) «Ποινική προ¬ 
στασία του περιβάλλοντος - Εναρμόνιση με την Οδη¬ 
γία 2008/99/ ΕΚ - Πλαίσιο παραγωγής και διαχείρισης 
αποβλήτων - Εναρμόνιση με την Οδηγία 2008/98/ΕΚ.». 

4. Τις διατάξεις των άρθρων 13 έως και 17 του 
Ν. 4071/2012 «Ρυθμίσεις για την τοπική ανάπτυξη, την 
αυτοδιοίκηση και την Αποκεντρωμένη διοίκηση, Ενσω¬ 
μάτωση Οδηγίας 2009/50/ΕΚ» (ΦΕΚ 85Α). 


5. Τις διατάξεις του άρθρου 30 του Ν. 3536/2007 
«Ειδικές ρυθμίσεις θεμάτων μεταναστευτικής πολιτι¬ 
κής και λοιπών ζητημάτων αρμοδιότητας Υπουργείου 
Εσωτερικών, Δημόσιας Διοίκησης και Αποκέντρωσης» 
(ΦΕΚ 42Α), όπως τροποποιήθηκε και ισχύει. 

6. Την με αρ. 2527/2009 απόφαση «Ειδικότερα ζητήμα¬ 
τα και θέματα αναφορικά με τη λειτουργία την άσκηση 
των δραστηριοτήτων και την άσκηση τιμολογιακής πο¬ 
λιτικής των Φορέων Διαχείρισης Στερεών Αποβλήτων 
(ΦΟΔΣΑ)» (ΦΕΚ 83 Β). 

7. Τις διατάξεις της με αρ. Η.Π. 29407/3508/10-12-2002 
(ΦΕΚ 1572/Β) Κοινή υπουργική απόφαση «Μέτρα και όροι 
για την υγειονομική ταφή των αποβλήτων», όπως τρο¬ 
ποποιήθηκε και ισχύει. 

8. Τις διατάξεις της με αρ. Η.Π. 50910/2727/22-12-2003 
(ΦΕΚ 11909/Β) Κοινή υπουργική απόφαση «Μέτρα και 
Όροι για τη Διαχείριση Στερεών Αποβλήτων. Εθνικός 
και Περιφερειακός Σχεδιασμός Διαχείρισης», όπως 
τροποποιήθηκε και ισχύει και ειδικά την παράγραφο 
3 του άρθρου 10, όπως αυτή προστέθηκε με την πα¬ 
ράγραφο 5 του άρθρου 57 του Ν. 4042/2012 και όπως 
τροποποιήθηκε με το άρθρο 84 παρ. 7 του Ν. 4316/2014 
(ΦΕΚ 270Α). 

9. Την Εγκύκλιο ΥΠΕΚΑ με αρ. πρωτ. οικ. 129043/4345/ 
8-7-2011 με θέμα: «Εφαρμογή νομοθεσίας για τη διαχεί¬ 
ριση με επικινδύνων στερεών αποβλήτων». 

10. Την απόφαση 2003/33/ΕΚ του Συμβουλίου για τον 
καθορισμό κριτηρίων και διαδικασιών αποδοχής των 
αποβλήτων στους χώρους υγειονομικής ταφής σύμφωνα 
με το άρθρο 16 και το παράρτημα II της οδηγίας 1999/31/ 
ΕΚ (ΕΕ Ι_11/16.4.2003/σελ. 27) 

11. Την αρ. 6972/22-12-2005 απόφαση έγκρισης του Πε¬ 
ριφερειακού Σχεδίου Διαχείρισης Στερεών Αποβλήτων 
(ΠΕΣΔΑ) Περιφέρειας Στερεός Ελλάδας. 

12. Την από 2 Δεκεμβρίου 2014 Απόφαση του Ευ¬ 
ρωπαϊκού Δικαστηρίου - παράβαση περί παράβασης 
Κράτους - Μέλους - Άρθρο 260 παρ 2, ΣΛΕΕ (παρά¬ 
βαση υποχρεώσεων του άρθρου 260 - επιβολή κυ¬ 
ρώσεων). 

13. Τις διατάξεις του Ν. 4316/14 (ΦΕΚ 270/Α/24-12-2014) 
και ιδιαίτερα του άρθρου 84 αυτού. 

14. Την Κοινή υπουργική απόφαση 54658/4266/2014 
(ΦΕΚ 3242Β/3-12-2014) «Διαχείριση των αστικών στε¬ 
ρεών αποβλήτων της 7ης, 10ης και 11ης Διαχειριστικής 
Ενότητας της Περιφέρειας Στερεός Ελλάδας». 

15. Την αρ.πρωτ. 34611/2014 Κοινή υπουργική απόφαση 

«Διαδικασία καταλογισμού και επιμερισμού χρηματικών 
προστίμων.»(ΦΕΚ 2113 Β/1-8-2014) 

16. Το γεγονός της καθυστέρησης υλοποίησης του συ¬ 
νόλου των υποδομών διαχείρισης στερεών αποβλήτων, 
που προβλέπονται από τον ισχύοντα Περιφερειακό Σχε¬ 
δίασμά Διαχείρισης Αποβλήτων (ΠΕΣΔΑ) Περιφέρειας 
Στερεός Ελλάδας για την εξυπηρέτηση των Δήμων που 
ανήκουν στις διαχειριστικές ενότητες που αναφέρονται 
παρακάτω. 

17. Την ανάγκη παύσης λειτουργίας και αποκατάστα¬ 
σης όλων των Ανεξέλεγκτων Χώρων Διάθεσης Αποβλή¬ 
των (ΧΑΔΑ) και την αποφυγή δημιουργίας νέων ΧΑΔΑ, 
χάριν της προστασίας της δημόσιας υγείας και του 
περιβάλλοντος, σύμφωνα με την εθνική και κοινοτική 
νομοθεσία. 

18. Την εγγύτητα νομίμως λειτουργούντων ΧΥΤΑ 
υποδοχής προς τους αντίστοιχους εξυπηρετούμενους 
Δήμους, σε συνδυασμό με τη φέρουσα ικανότητα και 
την υπολειπόμενη χωρητικότητα των εν λόγω εγκατα¬ 
στάσεων. 

19. Την ΠΥΣ 4/6-2-2015 «Αποδοχή παραιτήσεων των 
Γενικών Γραμματέων των Αποκεντρωμένων Διοικήσεων 
της Χώρας» (ΦΕΚ 24 Α). 

20. Τις διατάξεις του άρθ. 56 του Ν. 4257/2014 «Επεί¬ 
γουσες ρυθμίσεις αρμοδιότητας Υπουργείου Εσωτερι¬ 
κών» (ΦΕΚ 93Α). 

21. Την αρ. 435/20204/16-2-2015 απόφαση ΓΓ ΑΔΘΣΤΕ 
κατάρτισης προτεινόμενου Σχεδίου Δράσης για την 
αντιμετώπιση της οριστικής παύσης και αποκατάστα¬ 
σης εναπομεινάντων ΧΑΔΑ στα γεωγραφικά όρια της 
Περιφέρειας Στερεός Ελλάδας της Αποκεντρωμένης 
Διοίκησης Θεσσαλίας-Στερεάς Ελλάδας. 

22. Το αρ. πρωτ. 110/5-5-2015 έγγραφο του Γενικού 
Γραμματέα Συντονισμού Διαχείρισης Αποβλήτων, με το 
οποίο εξέφρασε σύμφωνη γνώμη επί του προτεινόμε- 
νου σχέδιου δράσης, υπό την προϋπόθεση της μετα¬ 
φοράς των απορριμμάτων του ενεργού ΧΑΔΑ «Κόκκινο 
Χωράφι» του Δήμου Κύμης Αλιβερίου για το Ιο έτος, 
στο ΧΥΤΑ Θήβας αντί στο ΧΥΤΑ Ιστιαίας. 

23. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

Το οριστικό Σχέδιο Δράσης για την αντιμετώπιση 
της παύσης και αποκατάστασης των εναπομεινάντων 
ΧΑΔΑ στα γεωγραφικά όρια της Περιφέρειας Στερεός 
Ελλάδας της Αποκεντρωμένης Διοίκησης Θεσσαλίας- 
Στερεάς Ελλάδας, ως ακολούθως : 

1. Προκειμένου να παύσουν να λειτουργούν οι ενα- 
πομείναντες ενεργοί ΧΑΔΑ στην γεωγραφική ενότητα 
της 5ης Δ.Ε. (Δήμων Κύμης - Αλιβερίου και Καρύστου), 
η μεταφορά των συλλεγόμενων αστικών απορριμμάτων 
να γίνεται κατά τις διατάξεις της κείμενης νομοθεσίας : 

α) με τελικό αποδέκτη ως ορίζεται στον παρατιθέμενο 
πίνακα (Πίνακας Α) 

β) με ενέργειες διαχείρισης των Ο.Τ.Α. ως ορίζεται 
ομοίως. 


Για το Δήμο Κύμης-Αλιβερίου πριν την μεταφορά των 
αποβλήτων σε άλλο ΧΥΤΑ/Υ να προηγηθεί υποχρεωτική 
διαλογή στην πηγή για τα ανακυκλώσιμα (εν συντομία 
Δ.Π.Α.) και εγκατάσταση δύο (2) προσωρινών Σταθμών 
Μεταφόρτωσης (εν συντομία ΣΜΑ) σύμφωνα με τον 
πίνακα και το χρονοδιάγραμμα. 

Γ ια το Δήμο Καρύστου πριν την μεταφορά των απο¬ 
βλήτων σε άλλο ΧΥΤΑ/Υ να προηγηθεί προεπεξεργασία 
με κομποστοποίηση (εν συντομία ΚΟΜΠ), υποχρεωτική 
διαλογή στην πηγή για τα ανακυκλώσιμα (εν συντομία 
Δ.Π.Α.) και εγκατάσταση προσωρινού σταθμού μετα¬ 
φόρτωσης (εν συντομία ΣΜΑ) σύμφωνα με τον πίνακα 
και το χρονοδιάγραμμα. 

Οι Δήμοι που αναφέρονται στον πίνακα να προβούν 
στην προμήθεια και τοποθέτηση των αντίστοιχων μο¬ 
νάδων στις θέσεις εγκατάστασής τους. Στις περιπτώ¬ 
σεις που απαιτούνται Περιβαλλοντική Αδειοδότηση 
και άδειες εγκαταστάσεων να κινήσουν τη διαδικασία 
άμεσα προκειμένου να εξασφαλιστεί σύντομα ο σχεδια- 
σμός, ο χώρος εγκατάστασης (χωροθέτηση) και σύνταξη 
όποιας μελέτης απαιτείται (ΜΠΕ κ.λπ.). 

Η συλλογή - μεταφορά των αστικών απορριμμάτων 
εντός χωρικής αρμοδιότητας των Δήμων και οι περαιτέ¬ 
ρω διαδικασίες για την μεταφορά τους να γίνονται σύμ¬ 
φωνα με τις οικείες διατάξεις της κείμενης νομοθεσίας. 

Χρονοδιάγραμμα : 

α) Έκδοση απόφασης ΓΓ ΑΔΘΣτΕ για μεταφορά των 
ΑΣΑ : 15 ημέρες από την ισχύ του Σχεδίου Δράσης. 

β) Σύναψη προγραμματικών συμβάσεων με ΦοΔΣΑ 
υποδοχής -σύναψη ή αναθεώρηση συμβάσεων με ΣΕΔΑ 
ανακύκλωσης (εάν απαιτείται) : δεκαπέντε (15) ημέρες 
από την ισχύ του Σχεδίου Δράσης. 

γ) Πιστοποίηση της παύσης λειτουργίας των ΧΑΔΑ / 
έναρξη μεταφοράς απορριμμάτων στις εγκαταστάσεις 
υποδοχής που προβλέπονται στον Πίνακα Α : δεκαπέντε 
(15) ημέρες από την ισχύ του Σχεδίου Δράσης. 

δ) Μελέτες - άδειες - κατασκευή των προβλεπόμενων 
έργων (ΣΜΑ, ΚΟΜΠ): τέσσερεις (4) μήνες από την ισχύ 
του Σχεδίου Δράσης. 

ε) Πιστοποίηση της αποκατάστασης των ΧΑΔΑ: Αμεσα 
μετά την αποκατάσταση εκάστου ΧΑΔΑ. 

2. Προκειμένου να αποκατασταθούν οι εναπομένοντες 
ΧΑΔΑ στην γεωγραφική ενότητα της 7ης, 10ης και 11ης 
Διαχ. Ενότητας ΠΣΕ (Δήμων Αγράφων, Καρπενησιού, 
Λοκρών, Αμφίκλειας-Ελάτειας και Δελφών), η συλλογή 
και μεταφορά των συλλεγόμενων αστικών απορριμμά¬ 
των να γίνεται σύμφωνα με τις διατάξεις της κείμενης 
νομοθεσίας και σύμφωνα με την Κοινή υπουργική από¬ 
φαση 54658/4266/14 (ΦΕΚ 3242 Β): 

α. με τελικό αποδέκτη ως ορίζεται στον παρατιθέμενο 
πίνακα (Πίνακας Β), 

β. με ενέργειες διαχείρισης των Ο.Τ.Α. ως ορίζεται 
ομοίως. 

Η συλλογή - μεταφορά των αστικών απορριμμάτων 
εντός χωρικής αρμοδιότητας των Δήμων και οι περαιτέ¬ 
ρω διαδικασίες για την μεταφορά τους να γίνονται σύμ¬ 
φωνα με τις οικείες διατάξεις της κείμενης νομοθεσίας. 

3. Οι Δήμοι που αναφέρονται στους Πίνακες Α και Β 
οφείλουν: 

α. Να μεταφέρουν τα αστικά στερεά απόβλητό τους 
στις υποδεικνυόμενες στους Πίνακες νόμιμα λειτουρ- 

γούσες εγκαταστάσεις (Χ.Υ.Τ.Α.) και να καταβάλουν το 
τέλος χρήσης. 

β. Να μεριμνήσουν για την άμεση διακοπή λειτουργίας 
και ταχεία υλοποίηση των έργων αποκατάστασης των 
Χ.Α.Δ.Α. της περιοχής ευθύνης τους. 

γ. Να εφαρμόσουν άμεσα πρόγραμμα χωριστής συλ¬ 
λογής συσκευασιών στο πλαίσιο συμβάσεων συνεργασί¬ 
ας με Σύστημα Εναλλακτικής Διαχείρισης Συσκευασιών, 
υπό την εποπτεία του Ελληνικού Οργανισμού Ανακύκλω¬ 
σης (Ε.Ο.ΑΝ.), προκειμένου, αφενός, να καταστεί εφικτή 
η μείωση της ποσότητας των προς διάθεση αποβλήτων 
και αφετέρου, να επιτευχθούν τάχιστα οι στόχοι του 
προγράμματος ανακύκλωσης αποβλήτων συσκευασίας. 

δ. Να διατηρούν αρχείο με παραστατικά στοιχεία της 
μεταφοράς των απορριμμάτων( Έντυπα αναγνώρισης, 
ζυγολόγια κλπ.) και να τα υποβάλλουν όταν ζητηθούν 
από κάθε αρμόδια υπηρεσία. 

ε. Να υποβάλουν άμεσα τα απαραίτητα παραστατικά 
στοιχεία (προγραμματική σύμβαση με ΦοΔΣΑ και ΣΕΔΑ 
ανακύκλωσης, αποφάσεις Δ.Σ. παύσης λειτουργίας των 
ενεργών ΧΑΔΑ, βεβαιώσεις περαίωσης της αποκατά¬ 
στασης των ΧΑΔΑ) στη Γ ενική Γ ραμματεία Συντονισμού 
Διαχείρισης Αποβλήτων, στο Υπουργείο Παραγωγικής 
Ανασυγκρότησης, Περιβάλλοντος & Ενέργειας (ΥΠΑΠΕΝ) 
και στην υπηρεσία μας. 

4. Οι Φορείς Λειτουργίας των Χ.Υ.Τ.Α. οφείλουν: 
α. Να αποδέχονται υποχρεωτικά τα αστικά απόβλητα 
των Δήμων, σύμφωνα με τα προβλεπόμενα στους Πίνα¬ 
κες Α και Β της παρούσας. 


β. Να ελέγχουν τη σύνθεση, την ποσότητα και το είδος 
των αποβλήτων που μεταφέρουν στις εγκαταστάσεις 
των Χ.Υ.Τ.Α. οι εξυπηρετούμενοι Δήμοι, ώστε να είναι 
αποδεκτά σύμφωνα με τα οριζόμενα στην παρούσα, 
σύμφωνα με τις αδειοδοτήσεις της εγκατάστασης υπο¬ 
δοχής ως προς τα κριτήρια αποδοχής και γενικότερα με 
τις σχετικές διατάξεις της κείμενης νομοθεσίας. 

5. Οι Δήμοι που αναφέρονται στον Πίνακα Γ οφείλουν: 

α. Να μεριμνήσουν για την υλοποίηση των έργων απο¬ 
κατάστασης των ΧΑΔΑ της περιοχής ευθύνης τους, 
δεδομένης της (12) σχετικής απόφασης του Ευρωπαϊκού 
Δικαστηρίου. 

β. Να κοινοποιήσουν στην υπηρεσία μας την βεβαίω¬ 
ση περαίωσης της αποκατάστασης των ΧΑΔΑ ευθύνης 
τους. 

6. Να επιταχυνθεί η ολοκλήρωση εντός διετίας από 
την έκδοση του Σχεδίου Δράσης των προβλεπόμενων 
από το εγκεκριμένο ΠΕΣΔΑ Περιφέρειας Στερεός Ελλά¬ 
δας έργων με μέριμνα των αντίστοιχων Περιφερειακών 
Ενοτήτων σε συνεργασία με τους αντίστοιχους ΦΟΔΣΑ 
και Δήμους. Το ίδιο ισχύει στην περίπτωση τροποποί¬ 
ησης του ΠΕΣΔΑ με την κατεύθυνση ότι μελετώμενες 
τροποποιήσεις εφόσον έχουν τις προϋποθέσεις της 
κείμενης νομοθεσίας οφείλουν να ωριμάσουν και να 
εγκριθούν εντός έτους. 

7. Όπου απαιτηθεί νεώτερος σχεδιασμός σε περιπτώ¬ 
σεις μεμονωμένες στα πλαίσια της παρούσας, δύναται 
να επαναπροσδιορισθεί ανάλογα με την εξέλιξη του 
προτεινόμενου Σχεδίου. 



ΠΙΝΑΚΑΣ Α 

ΕΠΙΧΕΙΡΗΣΙΑΚΟ ΣΧΕΔΙΟ ΔΡΑΣΗΣ ΓΙΑ ΤΗΝ ΠΡΟΣΩΡΙΝΗ ΑΝΤΙΜΕΤΩΠΙΣΗ ΤΩΝ ΕΝΕΡΓΩΝ ΧΑΔΑ ΤΗΣ 5ης ΔΙΑΧ. ΕΝΟΤΗΤΑΣ Π.Σ.Ε. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λαμία, 13 Μαΐου 2015 

Ο Ασκών καθήκοντα Γενικού Γραμματέα 
Αποκεντρωμένης Διοίκησης 
ΗΛΙΑΣ ΤΣΕΛΙΓΚΑΣ 

Αριθμ. απόφ. 3439 (2) 

Διαπίστωση αυτοδίκαιης κατάληψης οργανικής θέσης 
κλάδου ΠΕ Δημοτικής Αστυνομίας. 

Ο ΔΗΜΑΡΧΟΣ ΝΙΚΑΙΑΣ - ΑΓΙΟΥ ΙΩΑΝΝΗ ΡΕΝΤΗ 

Έχοντας υπόψη: 

1. Τις διατάξεις του άρθρου 1 και 58 του Ν. 3852/2010 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης» 

2. Τις διατάξεις του άρθρου 19 παρ. 2 περ. γ' του 
Ν. 4325/2015 (ΦΕΚ Α' 47) «Εκδημοκρατισμός της Διοίκη¬ 
σης - Καταπολέμηση Γραφειοκρατίας και Ηλεκτρονική 
Διακυβέρνηση - Αποκατάσταση Αδικιών και άλλες δι¬ 
ατάξεις.» 

3. Την με αριθμ. 27168/19-5-2015 εμπρόθεσμη αίτηση 
του υπαλλήλου Κανελλόπουλου Παναγιώτη του Ευαγ¬ 
γέλου. 

4. Την με αριθμ.27669/20-5-2015 βεβαίωση του Γ ενικού 
Γραμματέα, με την οποία βεβαιώνεται ότι ο Κανελλό- 
πουλος Παναγιώτης του Ευαγγέλου κατά την θέση του 
σε διαθεσιμότητα κατείχε τον ΣΤ' βαθμό και το ΒΜ 
μισθολογικό κλιμάκιο. 

5. Την Δ.Υ./20-5-2015 βεβαίωση του Τμήματος Μισθο¬ 
δοσίας, για την ύπαρξη πίστωσης για την δαπάνης μι¬ 
σθοδοσίας, αποφασίζουμε: 

Την κατάταξη από 11/5/2015 του υπαλλήλου του Δήμου 
Κανελλόπουλου Παναγιώτη του Ευαγγέλου, σε οργανική 
θέση του κλάδου ΠΕ Δημοτικής Αστυνομίας με βαθμό 
ΣΤ' και στο μισθολογικό κλιμάκιο Βασικού Μισθού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Νίκαια, 20 Μαΐου 2015 

Ο Δήμαρχος 
ΓΕΩΡΓΙΟΣ ΙΩΑΚΕΙΜΙΔΗΣ 


Αριθμ. απόφ. 187 (3) 

Διαπίστωση αυτοδίκαιης κατάληψης θέσης κλάδου 
δημοτικής αστυνομίας. 

Ο ΔΗΜΑΡΧΟΣ ΠΑΙΑΝΙΑΣ 

Έχοντας υπόψη: 

1. Τις διατάξεις του άρθρου 58 του Ν.3852/2010. 

2. Τις διατάξεις του άρθρου 19 του Ν.4325/2015 (Α' 
47) «Εκδημοκρατισμός της Διοίκησης - Καταπολέμηση 
Γραφειοκρατίας και Ηλεκτρονική Διακυβέρνηση, Απο¬ 
κατάσταση αδικιών και άλλες διατάξεις». 

3. Την αριθ. πρωτ.: 6353/12-5-2015 εμπρόθεσμη αίτηση 
του υπαλλήλου του Στάμου Ιωάννη του Κωνσταντίνου 
που κατετέθη στο Δήμο. 

4. Την αριθ. πρωτ.: 6771/18-5-2015 βεβαίωση του προ¬ 
ϊστάμενου της Διεύθυνσης Διοικητικών Υπηρεσιών του 
Δήμου , με την οποία βεβαιώνεται ότι ο Στάμου Ιωάννης 
του Κωνσταντίνου κατά τη θέση του σε διαθεσιμότητα 
κατείχε τον Γ βαθμό και το Ιο μισθολογικό κλιμάκιο. 

1. Την αριθ. πρωτ.: 6795/18-5-2015 βεβαίωση της οικο¬ 
νομικής υπηρεσίας του Δήμου σχετικά με τη δαπάνη 
μισθοδοσίας του ανωτέρω υπαλλήλου, διαπιστώνουμε: 

Την κατάταξη από 11-5-2015 του υπαλλήλου του Δήμου 
Στάμου Ιωάννη του Κωνσταντίνου σε οργανική θέση 
του κλάδου ΠΕ Δημοτικής Αστυνομίας με βαθμό Γ και 
μισθολογικό κλιμάκιο Ιο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παιανία, 22 Μάίου 2015 

Ο Δήμαρχος 
ΣΠΥΡΙΔΩΝ ΣΤΑΜΟΥ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοωή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοοιί ΡΙ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήϋρ://νννννν.βί. 9 ΐ· - ο-ιπαΐΙ: ννβόπΐ35ίβι·.βί@βί.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* Ο 2 Ο 1 1211206150008* 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 















































































